• •

- doručované vlastníkom pozemkov

v katastrálnom území Malá Maňa

• •

**Váš list číslo/zo dňa Naše číslo Vybavuje/linka Nové Zámky**

OU-NZ-PLO-2022/002287 Ing. Zuzana Kováčová / 035,6913 615 14.07.2022

Vec

|  |
| --- |
| Prerokovanie návrhov a požiadaviek na určenie nových pozemkov |
| - pozvánka |

Okresný úrad Nové Zámky, pozemkový a lesný odbor (ďalej len „OU-NZ-PLO“) Vás týmto pozýva na spoločné prerokovanie návrhov a požiadaviek vlastníkov na určenie nových pozemkov podľa § 11 ods. 18 zákona č. 330/1991 Zb. v znení neskorších predpisov (ďalej len „zákon o pozemkových úpravách“).

Prerokovanie sa uskutoční dňa 29. júla 2022 (piatok) o 17 30 hod. v Kultúrnom dome v Mani.

Program rokovania:

1. Informácia OU-NZ-PLO o prebiehajúcich pozemkových úpravách v katastrálnom území Malá Maňa

2. Oboznámenie s návrhom zásad umiestnenia nových pozemkov (ZUNP), ktorý vypracoval zhotoviteľ projektu v spolupráci s OU-NZ-PLO a predstavenstvom Združenia účastníkov pozemkových úprav v Malej Mani.

3. Diskusia, v ktorej prítomní môžu najmä uplatniť ďalšie návrhy a požiadavky na určenie nových pozemkov tak, aby mohli byť zapracované do ZUNP.

Obsahom ZUNP je stanovenie základných rámcových pravidiel, podľa ktorých sa budú v extraviláne Malej Mane umiestňovať a usporadúvať pozemky v novom stave (tzv. nové pozemky).

Súčasne Vám oznamujeme, že vlastník sa môže zúčastniť aj individuálneho prerokovania jeho návrhov a požiadaviek na určenie nových pozemkov dňa 2.8.2022 v čase od 9:00 do 17:00 v Kultúrnom dome v Mani.

Na základe prerokovania návrhov a požiadaviek vlastníkov podľa § 11 ods.18 zákona o pozemkových úpravách a ďalších podkladov budú dohodnuté ZUNP, ktoré budú zverejnené a doručené do vlastných rúk všetkým známym vlastníkom.

Konkrétne nové usporiadanie pozemkov každého jedného vlastníka následne v ďalšom období bude predmetom osobného prerokovania podľa § 12 ods. 6 zákona o pozemkových úpravách.

V prílohe Vám zasielame dotazník s grafickou prílohou.

Vyplnený dotazník Vás žiadame obratom zaslať späť alebo odovzdať na stretnutí dňa 29.7.2022, aby sme zistili Vaše požiadavky na usporiadanie pozemkového vlastníctva.

|  |
| --- |
|  |
| JUDr. Ladislav Černák |
| vedúci odboru |